recursal/SuperWikiNEXT-32B huggingface dataset:
**"द एडवेंचर ऑफ़ द स्पेकेल्ड बैंड"** स्कॉटिश लेखक सर आर्थर कॉनन डॉयल द्वारा शर्लक होम्स पर लिखी गई ५६ लघुकथाओं में से एक है। यह द एडवेंचर्स ऑफ़ शर्लक होम्स में एकत्रित बारह कहानियों में आठवीं है। इसके अतिरिक्त यह उन चार शर्लक होम्स कहानियों में से एक है, जिन्हें लॉक रूम मिस्ट्री के रूप में वर्गीकृत किया जा सकता है। यह कहानी पहली बार फरवरी १८९२ में स्ट्रैंड पत्रिका में प्रकाशित हुई थी, जिसमें इसके चित्र सिडनी पागेट द्वारा बनाये गए थे। अगस्त १९०५ में फिर इसे न्यू यॉर्क वर्ल्ड में अन्य शीर्षक "द स्पॉटेड बैंड" के तहत प्रकाशित किया गया था। डॉयल ने बाद में खुलासा किया कि उनके अनुसार यह उनकी सर्वश्रेष्ठ होम्स कहानी थी।

डॉयल ने इस कहानी के आधार पर एक भी नाटक लिखा और बनाया था। इस नाटक का प्रीमियर ४ जून १९१० को लंदन के एडेलफी थियेटर में हुआ, और इसमें एच ए सैंट्सबरी ने शर्लक होम्स और लिन हार्डिंग ने डॉ ग्रिम्सबी रॉयलॉट की भूमिका निभाई थी। इस नाटक का नाम "द स्टोनर केस" रखा गया था, और इसके कई विवरण कहानी से अलग थे, जिनमें कुछ पात्रों के नाम भी शामिल थे।

सन्दर्भ
-------

1. 1 2  Green, Richard Lancelyn (1998). "Explanatory Notes". *The Adventures of Sherlock Holmes*. ऑक्सफोर्ड यूनिवर्सिटी प्रेस. पपृ॰ 361–367. आई॰ऍस॰बी॰ऍन॰ 0-19-283508-4.

बाहरी कड़ियाँ
-------------

* गूगल बुक्स पर "द एडवेंचर ऑफ़ द स्पेकेल्ड बैंड"
मेरे सपनोँ का स्वर्ग 'मुण्डोता' राजस्थान राज्य की राजधानी जयपुर जिले की आमेर तहसील में स्थित एक बेहद ही खूबसूरत गांव है। 
यह गाँव अरावली पर्वतमाला श्रेणी के एक पहाड़ की तलहटी में बसा हुआ है|इस गांव की जनसंख्या लगभग 5000 है। 
गाँव में प्रवेश के लिए थोड़ी डरावनी पहाड़ी घाटी से गुजरना होता है जो अत्यंत रोमांचकारी और अपुर्व अनुभव देती है। यह मुण्डोता घाटी के नाम से प्रसिद्ध है। घाटी में ही भैरव बाबा का मंदिर स्थित है जो वाहन चालकों व लोगों की रक्षा करता है। 
पहाड़ की सबसे ऊंची चोटी पर एक अति प्राचीन किला है जिसकी तलहटी में अपनी वास्तुकला के लिये प्रसिद्ध दुर्ग और यह मुण्डोता गाँव बसा है। मुख्य रूप से मुण्डोता की घाटी और दुर्ग पर्यटको का आकर्षण का केंद्र रहा है। 
ठा.तेजसिंह जी व विक्रम सिंह जी के द्वारा दुर्ग को शाही होटल के रूप में पुनःनिर्माण कराया गया है, यह दुर्ग व यहाँ की मेहमान नवाजी आपको शानदार व शाही अनुभव देती है। सालभर देशी व विदेशी सैलानी यहाँ घूमने आते है।
पहाड़ी पर स्थित किले से नीचे गाँव व खेतों का नजारा अपने आप में बेहद रमणीय है।
सैलानियों व पोलो के शौकीन लोगो के लिये गांव में एक पोलो ग्राउंड भी है जहाँ सालभर कई पोलो मैच खेले जाते है।
गाँव के कई सालों से सरपंच पद पर कार्यरत जनप्रिय नेता भींवाराम जी कालीरावणा ने गाँव के विकास पर बेहतरीन योगदान दिया है। इनके अथक प्रयासों व गांववासियों के समर्थन से आज यह गाँव एक पर्यटन स्थल व फिल्मो की शूटिंग का बढ़िया केंद्र बन चुका है।

बेहतर तरक्की के कारण इस गाँव को उपतहसील का दर्जा प्राप्त है।
मुण्डोता गाँव अपनी एकता व अखण्डता के लिये जाना जाता है क्योंकि यहाँ सभी जातियों व धर्मों के लोग मिलजुल कर रहते है।

```
गाँव की भूमि उपजाऊ होने के कारण इसमें गेँहू की अधिक उपज होती है। इसी कारण यह गाँव धान का कटोरा भी कहलाता है। यहाँ पर बाजरा, ग्वार, ज्वार,मोठ,तारामीरा भी काफी बोया जाता है। वर्तमान में कृषि में उन्नत तकनीकों का अधिक प्रयोग करके लोग सामान्य जल स्तर पर भी भारी मात्रा में सब्जियां उगाते है।
```

पशुपालन में यहाँ के लोग गाय,भैँस,भेड़,बकरी पालते हैँ तथा शहर में इनके दूध की सप्लाई की जाती है। जो कि यहाँ लोगों की आमदनी का अच्छा स्रोत है। 
मुण्डोता गाँव मे शिक्षा का स्तर बहुत ही अच्छा है। गाँव मे एक संस्कृत विद्यालय ,एक उच्च प्राथमिक विधालय व 
6 अन्य सरकारी विद्यालय है। इनके अलावा 5 निजी विद्यालय व 2 महाविद्यालय है।
गाँव मे एक बड़ा सरकारी अस्पताल भी मौजूद है।
यह गाँव सेना को समर्पित है कहने का मतलब इस गांव ने अपने 1300 बीघा भूमि सेना को समर्पित की है।
स्थिति:-जयपुर से 40 कि.मी. पश्चिम कालवाड़ के पास

मुण्डोता

मेरे सपनोँ का स्वर्ग
**द फ़ेयरी क्वीन** (The Faerie Queene) १६वीं शताब्दी के प्रसिद्ध अंग्रेजी कवि एडमंड स्पेंसर की सर्वोत्तम रचना है। इस ग्रंथ के प्रणयन में उनका उद्देश्य रूपक के माध्यम से अरस्तू द्वारा वर्णित १२ नैतिक गुणों की महत्ता पर प्रकाश डालना था। पूरी पुस्तक १२ सर्गों में होती, लेकिन वे केवल छह सर्ग ही पूरा कर पाए। जिन नैतिक गुणों की इन छह सर्गों में चर्चा है वे क्रमश: इस प्रकार हैं - धार्मिकता, संयम, सतीत्व या पवित्रता, मित्रता, न्याय और विनम्रता। ७वें सर्ग के भी कुछ अंश मिलते हैं, जिसमें दृढ़ता की महत्ता पर प्रकाश पड़ता है।

स्पेंसर की कल्पना में पुस्तक की योजना इस प्रकार थी - परीलोक की रानी ग्लोरियाना प्रति वर्ष अपने दरबार में एक उत्सव करती है जिसमें रानी की सहायता के आकाँक्षी उत्पीड़ित जीव तथा ऐसे लोगों की सहायता करने के इच्छुक एक साथ एकत्र होते हैं। यह उत्सव साधारणतया १२ दिन चलता है। प्रत्येक को किसी दुखी प्राणी की सहायता के लिए कहा जाता है और इस कार्य में उसे बहुत सी कठिनाइयाँ झेलनी पड़ती हैं और साहसिक कार्य करने पड़ते हैं। 'फ़ेयरी क्वीन' के छ: सर्गों में दी हुई रूपक कहानियाँ ग्लोरियाना के दरबार के एक ऐसे ही उत्सव से संबंधित हैं।

स्पेंसर ने 'फेयरी क्वीन' की रचना आयरलैंड में प्रारंभ की और इसके प्रथम तीन सर्ग सन् १५९० में इंग्लैंड में प्रकाशित हुए। उनका मंतव्य रूपकों के सहारे व्यापक संसार तथा प्रत्येक मनुष्य के हृदय में चल रहे सत् प्रवृत्तियों और कुप्रवृत्तियों के बीच के संघर्ष को प्रदर्शित करना था। जैसा कि उन्होंने सर वाल्टर रैले के नाम अपने पत्र में घोषित किया, इस पुस्तक का उद्देश्य पाठकों को नैतिकता एवं सदाचरण में शिक्षित करना था।

लेकिन 'फ़ेयरी क्वीन' में रूपक का सहारा तत्कालीन राजनीति तथा शासन से संबंधित व्यक्तियों की चर्चा के लिए भी लिया गया है। परीदेश की रानी ग्लोरियाना के नाम पर कवि महारानी एलिजावेथ की प्रशस्ति गाता है। इसी प्रकार फ़ेयरी क्वीन के अन्य पात्र भी तत्कालीन राजनीतिक जीवन में प्रमुख व्यक्तियों के प्रतीक हैं।
**मलयाला मनोरमा** मलयालम भाषा का एक प्रातः समाचार-पत्र है। यह मलयाला मनोरमा कंपनी लिमिटेड द्वारा कोट्टायम, केरल, भारत से प्रकाशित होता है। इसे पहली बार 22 मार्च 1888 को साप्ताहिक के रूप में प्रकाशित किया गया था।

पाठक-वर्ग
---------

वर्तमान में इसके पाठकों की संख्या 9 मिलियन से अधिक है। यह दीपिका के बाद केरल का दूसरा सबसे पुराना मलयाली समाचार-पत्र है, जो कोट्टायम से भी प्रकाशित होता है। मनोरमा कंपनी एक ऑनलाइन संस्करण भी प्रकाशित करती है।

स्रोत के हवाले से
-----------------

वर्ल्ड एसोसिएशन ऑफ न्यूज़पेपर्स के अनुसार, 2016 तक यह दुनिया का चौदहवाँ सबसे अधिक प्रसारित समाचार पत्र था। ऑडिट ब्यूरो ऑफ सर्कुलेशन (एबीसी) 2013 के आंकड़ों के अनुसार, यह भारत में द टाइम्स ऑफ इंडिया और दैनिक जागरण के बाद तीसरा सबसे बड़ा और अधिक पढ़ा जाने वाला समाचार-पत्र है। यह केरल में सबसे बड़ा अधिक पढ़ा जाने वाला समाचार-पत्र है।

इतिहास
------

मलयाला मनोरमा कंपनी एक निजी एलएलसी निगम है, जिसका स्वामित्व कंडाथिल परिवार के पास है। इसे 14 मार्च 1888 को दक्षिण-पश्चिमी केरल के कोट्टायम में कंडाथिल वर्गीस मपिल्लई द्वारा स्थापित किया गया था। कंपनी की शुरुआत एक सौ शेयरों के साथ हुई थी जिसके एक शेयर का मूल्य 100 रुपये था। निवेशकों ने चार समान किस्तों में इसका भुगतान किया था। पहली किस्त में कंपनी लंदन में बनी हॉपकिंसन और कोप प्रेस लेकर आई। आयातित प्रेस को मलयाली प्रारूप देने लिए एक स्थानीय शिल्पकार कोंथी अचारी को काम पर रखा गया था।

इन्हें भी देखें
---------------

* खबर लहरिया

* गोरखापत्र

* ग्रोम्स्टेड-पोस्टेन

* जलते दीप

* जागरण साप्ताहिक

* डेली स्टार (यूनाइटेड किंगडम)

* दा आजाद

* ब्लिट्ज

संदर्भ
------

1. ↑  नेशनल फैडेरेशन ऑफ़ ऑडिट प्यूरॉक्स ऑफ़ सर्कुलेशन्स एंड एबीसी इंडिया (नेशनल न्यूज़पेपर्स टोटल सर्कुलेशन-2018) Download Archived 25 मई 2017 at the Wayback Machine
2. ↑  "ऑडिट ब्यूरो ऑफ सर्कुलेशन्स (एबीसी) (जनवरी-जून 13)" (PDF). मूल से 13 मई 2014 को पुरालेखित (PDF). अभिगमन तिथि 31 मार्च 2014.
3. ↑  रॉबिन जैफ्री. इंडिया'स न्यूज़पेपर रिवॉल्यूशन: कैपिटलिज़्म, पॉलिटिक्स एंड द इंडियन-लैंग्वेज प्रेस, 1977-99 सी. हर्स्ट & को. पब्लिशर, 2000
फर्ग्युसन कालेज 
**दत्तात्रेय विष्णु आप्टे** (जन्म संo 1880, मृत्यु संo 1943) महान स्वतंत्रता संग्राम सेनानी, पत्रकार एवं इतिहासकार थे। आपकी प्रारंभिक शिक्षा जमखिंडी में हुई। 1902 में पूना के फर्ग्युसन कालेज से बी. ए. की उपाधि प्राप्त की। राष्ट्रीय आंदोलन के समय आप बंगभंग की घटना से विशेष प्रभावित हुए। इस समय आपने अपने यवतमाल के राष्ट्रीय विद्यालय में अध्यापन का कार्य स्वीकार कर लिया जो आपकी राष्ट्रीय भावना के ही अनुकूल था। 'हरिकिशोर' साप्ताहिक में विचार प्रवर्तक लेख लिखकर आपने जनता में जागृति उत्पन्न करने का प्रयत्न किया। यह पत्र सरकारी दमन नीति के कारण अधिक चल न सका। इसके बाद आप बंबई के दैनिक 'राष्ट्रमत' के संपादकीय विभाग में रहे। इस पत्र के भी शीघ्र ही बंद हो जाने से आपने पुनः अध्यापन का कार्य शुरु किया, इस बार गोवा में। यहीं पर आपने पोर्तुगीज भाषा का अध्ययन किया। प्रथम महायुद्ध के समय वहाँ पर आपके लिए रहना असंभव हो जाने से आप पूना चले आए और मृत्युपर्यंत वहीं रहे।

पूना में आप कुछ दिनों तक 'चित्रमय जगत्‌' और 'शालापत्रक' के संपादक रहे। असहयोग आंदोलन के समय उक्त पत्रों के व्यवस्थापकीय विभाग से मतभेद हो जाने के कारण आपने त्यागपत्र दे दिया। इसके बाद आप 'आनंदाश्रम' प्रेस के व्यवस्थापक रहे। इसी समय आपने 'मुधोलच्या राजघराण्या का इतिहास' लिखा1

अपने गुरु इतिहासाचार्य राजवाड़े की तरह आपकी भी राष्ट्रभक्ति ऐतिहासिक चिंतन और दर्शन पर आधारित थी। ऐतिहासिक अन्वेषण का उद्देश्य सत्य का दर्शन हो, ऐसा आप मानते थे। आप कहते थे कि ऐतिहासिक चिंतन का आधार शास्त्रशुद्ध होना चाहिए क्योंकि राष्ट्र की सच्ची संपत्ति वही है। इतिहास का अध्ययन इसी दृष्टि से आपने किया। इसके साथ ही साथ इसी दिशा में प्रयत्नशील अनेक विद्याव्यासंगियों को आपने प्रेरणा दी और उनका पथप्रदर्शन किया।

कृतियाँ
-------

आपके ग्रंथों में इतिहासमंजरी, श्रीरंगमपट्टणची मोहीम, शिवचरित्र प्रदीप, घोरपड्ध्रेण्याचा इतिहास, पत्रसारसंग्रह आदि महत्वपूर्ण हैं। पूना के भारतीय इतिहास संशोधन मंडल ने आपके कार्य की महत्ता को समझकर आपको अपना आजन्म सदस्य बनाया तथा संस्था के उपसभापति के रूप में आपकी नियुक्ति कर आपको गौरवान्वित किया।

इतिहास के अतिरिक्त आप गणित और ज्योतिष में भी विशेष रुचि रखते थे। शिवाजी के समय ज्योतिष से संबंधित शोध कार्यों पर आपने प्रकाश डाला। खरे जंत्री (तालिका) का महत्व इतिहास के लिये आवश्यक बताया तथा करणकौस्तुभ, बीजगणित, लीलावती इत्यादि ग्रंथों का वितरण भी आपने ही किया। भास्कराचार्य के संस्कृत ग्रंथों का टीकासहित सुबोध मराठी अनुवाद आपका ही किया हुआ है।
| **दाशोग़ुज़  Daşoguz / Дашогуз** |
| --- |
| दाशोग़ुज़ is located in तुर्कमेनिस्तानदाशोग़ुज़दाशोग़ुज़तुर्कमेनिस्तान में स्थिति |
| सूचना |
| **प्रांत व देश**: | दाशोग़ुज़ प्रान्त, तुर्कमेनिस्तान |
| **जनसंख्या** (२००९): | २,२७,१८४ |
| **मुख्य भाषा(एँ)**: | तुर्कमेन |
| **निर्देशांक**: | 41°50′N 59°58′E﻿ / ﻿41.833°N 59.967°E﻿ / 41.833; 59.967 |

**दाशोग़ुज़** (तुर्कमेनी: Daşoguz, अंग्रेज़ी: Daşoguz, रूसी: Дашогуз), जिसका पुराना नाम 'ताशाउज़' (Ташауз) था, तुर्कमेनिस्तान के दाशोग़ुज़ प्रांत की राजधानी है। सन् २००९ की जनगणना में इसकी आबादी २,२७,१८४ थी। यह शहर तुर्कमेनिस्तान के उत्तर में उज़बेकिस्तान के क़ाराक़ालपाक़स्तान प्रान्त के साथ की सरहद पर स्थित है। 'दाशोग़ुज़' शब्द का मतलब तुर्कमेनी भाषा में 'पत्थर का चश्मा' होता है।

विवरण
-----

दाशोग़ुज़ की आबादी १९९९ में १,६६,५०० से बढ़कर २००४ में २,१०,००० अनुमानित की गई। यहाँ के ज़्यादातर लोग तुर्कमेन और उज़बेक हैं, हालांकि यहाँ कुछ रूसी, क़ाराक़ालपाक़, तातार और कोरियाई भी रहते हैं। पुराने ज़माने में यह अपने पानी के चश्मे की वजह से ऐतिहासिक रेशम मार्ग पर रुकने की एक जगह हुआ करती थी, जिस से इस शहर का नाम पड़ा। १९वीं सदी में यह इलाक़ा रूसी साम्राज्य की गिरफ़्त में आया और उन्होंने यहाँ एक क़िला बनाया जिसके इर्द-गिर्द बस्ती बढ़ गई। आधुनिक दाशोग़ुज़ सोवियत-लहजे में बना एक शहर है जिसमें बहुत से स्मारक और संग्रहालय हैं। यहाँ से बहुत से पर्यटक कोन्या-उरगेंच के पुरातन स्थल पहुँचने के लिए गुज़रते हैं जो १२वीं सदी में ख़्वारेज़्म राज्य की राजधानी हुआ करता था। आमू दरिया की निकटता से यहाँ कपास और जूट पैदा की जाती है। एक ऐतिहासिक घटना में ५ सितम्बर १९९८ में एक ७ किलो का उल्कापिंड (मीटीयोराइट) आसमान से इस शहर पर गिरा।

इन्हें भी देखें
---------------

* दाशोगुज़ प्रांत
* क़ाराक़ालपाक़स्तान
* आमू दरिया

सन्दर्भ
-------

1. ↑  Turkmenistan: The Bradt Travel Guide, Paul Brummell, Bradt Travel Guides, 2006, ISBN 978-1-84162-144-9, *... a fragment of the meteorite which landed near Konye-Urgench in 1998 ...*
**दास कैपिटल** का पहला पन्ना
***दास कैपिटल*** (जर्मन: *Das Kapital*; अर्थ - पूँजी) एक पुस्तक है जिसकी रचना कार्ल मार्क्स ने 1867 ई. में की थी। इसमें पूँजी एवं पूँजीवाद का विश्लेषण है तथा मजदूरवर्ग को शोषण से मुक्त करने के उपाय बताये गए हैं। इस पुस्तक के द्वारा एक सर्वथा नवीन विचारधारा प्रवाहित हुई जिसने संपूर्ण प्राचीन मान्यताओं को झकझोर कर हिला दिया। इस पुस्तक के प्रकाशित होने के कुछ ही वर्षों के बाद रूस में साम्यवादी क्रांति हुई।

विषयवस्तुएँ
-----------

दास कैपिटल: राजनीतिक अर्थव्यवस्था (1867) की आलोचना, कार्ल मार्क्स का प्रस्ताव है कि पूंजीवाद के प्रेरित बल श्रम, जिसका काम अवैतनिक लाभ और अधिशेष मूल्य के परम स्रोत के शोषण करने में है। नियोक्ता लाभ (नई उत्पादन मूल्य) के अधिकार का दावा कर सकते हैं, क्योंकि वह या वह उत्पादक पूँजी (उत्पादन के साधन) संपत्ति है, जो कानूनी तौर पर संपत्ति के अधिकार के माध्यम से कर रहे हैं पूंजीवादी राज्य द्वारा संरक्षित मालिक. पूंजी के उत्पादन में (पैसा) वस्तुओं (माल और सेवाओं) के बजाय, कार्यकर्ताओं लगातार आर्थिक स्थिति है जिसके द्वारा वे श्रम पुनरुत्पादन.कैपिटल "कानून के प्रस्ताव का" पूंजीवादी आर्थिक प्रणाली के अपने मूल से, अपने भविष्य के लिए पूंजी, मजदूरी श्रम, कार्यस्थल के परिवर्तन के विकास के संचय की गतिशीलता का वर्णन करके एक विवरण, प्रस्ताव है, पूंजी का केन्द्रीकरण, वाणिज्यिक प्रतियोगिता, बैंकिंग प्रणाली, लाभ की दर की गिरावट, भूमि किराए, आदि।

प्रकाशन
-------

Kapital, प्रथम खंड (1867) मार्क्स जीवनकाल में प्रकाशित किया गया था, लेकिन मार्क्स की 1883 में मृत्यु हो गई। कैपिटल, खंड द्वितीय (1885) और कैपिटल, खंड III (1894), जिसका संपादन दोस्त एवं सहयोगी फ्रेडरिक एंगेल्स ने किया और मार्क्स के काम के रूप में प्रकाशित किया। कैपिटल पहले का अनुवाद प्रकाशन: राजनीतिक अर्थव्यवस्था की आलोचना इंपीरियल रूस में मार्च 1872 में किया गया था।
पहला विदेशी प्रकाशन 1887 में अंग्रेजी में करा गया। 
2008-9 की वैश्विक आर्थिक पतन के मद्देनजर में, मार्क्स की कैपिटल की जर्मनी में उच्च मांग में थी। 2012 में कैपिटल का हास्य पुस्तक संस्करण जापान में निकाला गया।

बाहरी कड़ियाँ
-------------

* Capital, Volume I - 1906 का संस्करण गूगल से डाउनलोड करने योग्य
**मिनंगकाबाऊ** (अंग्रेज़ी: Minangkabau, मिनंगकाबाऊ: Urang Minang, जावी: ميناڠكاباو, मलय: ***Minangkabau***) या केवल **मिनंग** दक्षिणपूर्व एशिया के इण्डोनेशिया देश के सुमात्रा द्वीप के पश्चिमी भाग में स्थित मिनंगकाबाऊ उच्चभूमि के मूल निवासी हैं।

मातृसत्ता और पितृसत्ता का मिश्रण
--------------------------------

मिनंगकाबाऊ के समाज में मातृसत्ता व पितृसत्ता दोनों के मिश्रित तत्व मिलते हैं। पारम्परिक रूप से इनमें ज़मीन और सम्पत्ति पर स्वामित्व स्त्रियों का होता है और यह पीढ़ी-दर-पीढ़ी माँ से बेटी को जाती है, जबकि धार्मिक और राजनैतिक कार्यों पर पुरुषों का अधिकार होता है। इस प्रथा को "लारेह बोदी चानिआगो" (Lareh Bodi Caniago) कहते हैं जो मलेशिया में "आदत पेर्पतिह" (Adat perpatih) कहलाती है।

भाषा, धर्म, इतिहास
------------------

मिनंगकाबाऊ लोग मिनंगकाबाऊ भाषा बोलते हैं जो एक ऑस्ट्रोनीशियाई भाषा-परिवार की भाषा है। इसके अलावा वे क्षेत्रानुसार इंडोनेशियाई और मलय भी बोलते हैं। धर्म से वे अधिकतर सुन्नी इस्लाम के अनुयायी हैं हालांकि इनकी प्रथाओं में इस्लाम से पूर्व के सर्वात्मवाद और हिन्दू-बौद्ध आस्थाओं के ततव भी दिखते हैं। कुछ इतिहासकार इन्हें मलय लोगों और उनकी संस्कृति के जन्मदाता मानते हैं क्योंकि इतिहास में बहुत से मिनंगकाबाऊ फैलकर इण्डोनेशिया और मलेशिया के कई भागों में जा बसे और उनका इस पूरे क्षेत्र पर प्रभाव रहा है।

इन्हें भी देखें
---------------

* पश्चिम सुमात्रा
* सुमात्रा

सन्दर्भ
-------

1. ↑  *Minangkabau people* Archived 2015-05-05 at the Wayback Machine. Encyclopædia Britannica. 2015 Encyclopædia Britannica, Inc.
2. ↑  *Kewarganegaraan, Suku Bangsa, Agama dan Bahasa Sehari-hari Penduduk Indonesia Hasil Sensus Penduduk 2010* (PDF). Badan Pusat Statistik. 2011. आई॰ऍस॰बी॰ऍन॰ 9789790644175. मूल (PDF) से 12 जुलाई 2017 को पुरालेखित. अभिगमन तिथि 24 August 2012.
3. ↑  "Minangkabau in Malaysia". Joshua Project. मूल से 22 जनवरी 2016 को पुरालेखित. अभिगमन तिथि 22 January 2015.
4. ↑  Reid, Anthony (2001). "Understanding Melayu (Malay) as a Source of Diverse Modern Identities". *Journal of Southeast Asian Studies*. **32** (3): 295–313. PMID 19192500. डीओआइ:10.1017/S0022463401000157.
**दक्षिण भारत का इतिहास** चार हज़ार वर्षों से अधिक प्राचीन है। इस दौरान दक्षिण भारत में अनेकों राजवंशों और साम्राज्यों का उत्थान-पतन हुआ।

दक्षिण भारत के इतिहास की अवधि लौह युग(1200 ईसा पूर्व से 200 ईसा पूर्व), संगम काल(600 ईसा पूर्व से 300 ई.) ई. से आरंभ होती है। उस समय चेर, चोल, पांड्यन, त्रावणकोर, कोचीन, ज़ामोरिन, कोलाथुनाडु, चालुक्य, पल्लव, सातवाहन, राष्ट्रकूट, काकतीय, रेड्डी वंश, सेउना (यादव) वंश, विजयनगर, बहमनी साम्राज्य और होयसला के राजवंश अपने चरम पर थे। जब उत्तरी सेनाओं ने दक्षिणी भारत पर आक्रमण किया तो ये राजवंश लगातार कभी आपस में तो कभी बाहरी ताकतों से लड़ते रहे।

विजयनगर साम्राज्य मुस्लिम हस्तक्षेप के कारण उनके विरोध में उभरकर सामने आया। 16वीं और 18वीं सदी के दौरान जब यूरोपीय ताकतों का दखल हुआ तब दक्षिणी राज्यों ख़ासकर मैसूर साम्राज्य के टीपू सुल्तान ने नए खतरों का विरोध किया। अधिकांश ने अंग्रेज़ी आधिपत्य के सामने अपने घुटने टेक दिए। अंग्रेज़ों ने मद्रास प्रेसीडेंसी का निर्माण किया, जो शेष दक्षिण भारत के लिए एक प्रशासनिक केंद्र के रूप में कार्य करती थी। भारतीय स्वतंत्रता के बाद दक्षिण भारत भाषिक रूप से आंध्र प्रदेश, तमिलनाडु, कर्नाटक, तेलंगाना और केरल राज्यों में विभाजित हो गया।

प्रागैतिहासिक काल से लौह युग तक
-------------------------------

दक्षिण भारत का मध्यपाषाण युग 2500 ईसा पूर्व तक, 6000 से 3000 ईसा पूर्व तक पाषाणयुग तथा 2500 ईसा पूर्व से 1000 ईसा पूर्व तक नवपाषाण युग रहा। इसके बाद लौह युग आया, जिसे महापाषाणकालीन समाधि के रूप में चिह्नित किया जाता है। तिरुनेलवेली जिले के आदिचनल्लूर और उत्तरी भारत में किए गए तुलनात्मक उत्खनन से महापाषाण संस्कृति के दक्षिण की ओर जाने का प्रमाण मिला है। कृष्णा तुंगभद्रा घाटी दक्षिण भारत की महापाषाण संस्कृति की पहचान थी।

संदर्भ
------



1. ↑  ऐसा ही एक स्थल तमिलनाडु में कृष्णगिरी में पाया गया था— "स्टैप्स टू प्रिज़र्व मेगालिथिक ब्यूरियल साइट". *द हिंदू*. चेन्नई, भारत. 6 अक्तूबर 2006. मूल से 18 सितंबर 2008 को पुरालेखित. अभिगमन तिथि 4 जून 2023.
2. ↑  के. ए. एन. शास्त्री, *अ हिस्ट्री ऑफ़ साउथ इंडिया*, पृष्ठ. 49–51
3. ↑  मूर्ति, एम. एल. के. (2003). *प्री- एंड प्रोटोहिस्टॉरिक आंध्र प्रदेश अप टू 500 बी.सी*. आई॰ऍस॰बी॰ऍन॰ 9788125024750.
**दासी** १९८१ में निर्मित हिन्दी फ़िल्म है। इसे राज खोसला ने निर्देशित किया है तथा के के श्रीवास्तव ने इसके संवाद (पटकथा) लेखन का कार्य किया है।

पटकथा
-----

माता पिता की मौत के बाद मंगला (मौसमी चटर्जी) अपने मामा (धुमल) के यहाँ रहती है जहाँ उसकी मामी (लीला मिश्रा) और ५ ममेरी भाई-बहन हैं जो सभी गाँव में गरीबी का जीवन व्यतीत कर रहे हैं। इधर आनन्द (संजीव कुमार) एक अंधा गायक है और अपने गाँव के कई बच्चों को संगीत की शिक्षा देता है। मंगला का जहाँ भी रिस्ता तय किया जाता है वहाँ बारात के घर पहुँचने से पहले ही दुल्हे की किसी न किसी कारण से मौत हो जाती है। बाद में एक ज्योतिषि उन्हें सलाह देता है कि मंगला का पति एक ही परिस्थिति में जिवित रह सकता है यदि वह अपंग हो अर्थात लंगड़ा अथवा हाथ कटा हुआ अथवा अंधा। इधर मंगला भगवान से अपने लिए पूजा करके बाहर निकलती है कि सामने अनूप (राकेश रोशन) मिलता है। कुछ ही मुलाकातों में दोनों में प्यार हो जाता है।

पात्र
-----

* संजीव कुमार - आनन्द
* रेखा - तारा
* मौसमी चटर्जी - मंगला/दासी
* राकेश रोशन - अनूप
* विक्रम - गोपिनाथ
* पैंथल - कमल
* लीला मिश्रा - मंगला की मामी
* धुमल - मंगला के मामा

संगीत
-----

सन्दर्भ
-------

बाहरी कड़ियाँ
-------------

* *दासी*  इंटरनेट मूवी डेटाबेस पर
**मुल्तान भारी जल उत्पादन केंद्र** एक छोटा भारी जल उत्पादन संयंत्र है, जो मुल्तान, पंजाब, पाकिस्तान में स्थित है। इसकी मूल वार्षिक क्षमता 13 मीट्रिक टन है। संयंत्र के लिए उपकरण आंशिक रूप से 1980 में बेल्जियम से प्राप्त किए गए थे । इसके

के बारे में आधिकारिक जानकारी गोपनीय है तथा आम जनता और मीडिया के लिए उपलब्ध नहीं है। सार्वजनिक रूप से जो ज्ञात है वह विभिन्न खुफिया एजेंसियों द्वारा प्रकाशित खुफिया रिपोर्टों पर आधारित है। पाकिस्तान के कुछ अन्य परमाणु केंद्रों की तरह मुल्तान केंद्र भी अंतर्राष्ट्रीय परमाणु ऊर्जा एजेंसी के निरीक्षण के अधीन नहीं है।

ऐतिहासिक पृष्ठभूमि
------------------

1960 में, पाकिस्तान परमाणु ऊर्जा आयोग (PAEC) के अध्यक्ष डॉ० नजीर अहमद ने 50 की उत्पादन क्षमता के एक भारी जल संयंत्र के निर्माण के लिए पाकिस्तान औद्योगिक विकास निगम (PIDC) के अध्यक्ष के सामने प्रस्ताव रखा। हालांकि, PIDC ने PAEC के प्रस्ताव पर तुरंत कार्रवाई नहीं की।

जब संयंत्र का निर्माण शुरू हुआ तब डॉ ० इशरत हुसैन उस्मानी PAEC के प्रमुख थे। संयंत्र का निर्माण PAEC द्वारा स्वदेशी रूप से किया गया था और पाक अरब उर्वरक (PAF) द्वारा वित्तपोषित किया गया था। संयंत्र का निर्माण 1962 में शुरू हुआ। 1960 के दशक के दौरान PAF द्वारा निवेश वित्त प्रदान किया गया था। संयंत्र का विस्तार 1978 में किया गया था। परियोजना प्रबंधन का नेतृत्व PAEC के अध्यक्ष मुनीर अहमद खान कर रहे थे। मुनीर अहमद खान के मार्गदर्शन में दो और संयंत्रों को अभिकलपित और निर्माणित किया गया।

उर्वरक संयंत्र
--------------

केंद्र पर स्थापित सबसे बड़ा संयंत्र एक 140,000 से 117,000 टन अमोनियम नाइट्रेट के वार्षिक उत्पादन क्षमता का उर्वरक कारखाना है। एक छोटा 43,000 टन यूरिया की वार्षिक उत्पादन क्षमता का उर्वरक संयंत्र भी स्थापित है। सन् 1998 में, पाकिस्तान सरकार ने PAF के निजीकरण का निर्णय लिया, जिसे पहले राष्ट्रीय उर्वरक निगम (NFC) द्वारा प्रबंधित किया जाता था।
**मृदुकवची** द्वितीय सबसे बड़ा प्राणी संघ है। ये प्राणी स्थलीय अथवा जलीय (लवणीय एवं मीठा) तथा अंगतन्त्र स्तर के संगठन वाले होते हैं। ये द्विपार्श्विक सममिति त्रिकोरकी तथा प्रगुही हैं। शरीर कोमल परन्तु कठोर कैल्सियम के कवच से ढका रहता है। इसका शरीर अखण्डित है जिसमें शिर, पेशीय पाद तथा एक अन्तरंग ककुद् होता है। त्वचा की नरम तथा स्पंजी परत ककुद् के ऊपर प्रावार बनाती है। ककुद् तथा प्रावार के बीच के स्थान को प्रावार गुहा कहते हैं, जिसमें पंख के समान क्लोम पाए जाते हैं, जो श्वसन एवं उत्सर्जन दोनों में सहायक हैं। शिर पर संवेदी स्पर्शक पाए जाते हैं। मुख में भोजन हेतु घर्षित्र के समान घिसने का अंग होता है। इसे घर्षित्र-जिह्वा कहते हैं। प्रायः नर और मादा पृथक होते हैं तथा अण्डप्रजक होते हैं। परिवर्धन सामान्यतः डिम्भ के द्वारा होता है। उदाहरण: सेब घोंघा, मुक्ता शुक्ति, समुद्रफेनी, विद्रूप, अष्टबाहु, समुद्री शशक, रद कवचर, खाइटन।

विविधता
-------

सभी ज्ञात ८०% मोलस्क प्रजाति में गैस्ट्रोपॉड के साथ-साथ कौड़ी (एक समुद्री घोंघा) भी शामिल है।
मोलस्क की प्रजातियों में रहने वाले वर्णित अनुमान ५०,००० से अधिकतम १२०,००० प्रजातियों का है। डेविड निकोल ने वर्ष १९६९ में उन्होंने लगभग १०७,००० में १२,००० ताजा पानी के गैस्ट्रोपॉड और ३५,००० स्थलीय का संभावित अनुमान लगाया था।

सामान्यीकृत मोलस्क
------------------

एक काल्पनिक पैतृक मोलस्क के संरचनात्मक आरेख
क्योंकि मोलस्क के बीच शारीरिक विविधता की बहुत बड़ी सीमा होने के कारण कई पाठ्यपुस्तकों में इन्हे अर्चि-मोलस्क, काल्पनिक सामान्यीकृत मोलस्क, या काल्पनिक पैतृक मोलस्क कहा जाता है। इसके कई विशेषताएँ अन्य विविधता वाले जीवों में भी पाये जाते है।

सामान्यीकृत मोलस्क द्विपक्षीय होते है। इनके ऊपरी तरफ एक कवच भी होता है, जो इन्हे विरासत में मिला है। इसी के साथ-साथ कई बिना पेशी के अंग शरीर के अंगों में शामिल हो गए।

### गुहा

यह मूल रूप से ऐसे स्थान पर रहना पसंद करते है, जहां उन्हे प्रयाप्त स्थान और समुद्र का ताजा पानी मिल सके। परंतु इनके समूह के कारण यह भिन्न-भिन्न स्थानो में रहते है। सभी स्थानों पर पाया जाता है

### खोल

यह उनको विरासत में मिला है। इस प्रकार के खोल मुख्य रूप से एंरेगोनाइट के बने होते है। यह जब अंडे देते है तो केल्साइट का उपयोग करते है। 

### पैर

इनमें नीचे की और पेशी वाले पैर होते है, जो अनेक परिस्थितियों में भिन्न-भिन्न कार्यों को करने के काम आते है। यह किसी प्रकार के चोट लगने पर श्लेष्म को एक स्नेहक के रूप में स्रावित करता है, जिससे किसी भी प्रकार की चोट ठीक हो सके। इसके पैर किसी कठोर जगह पर चिपक कर उसे आगे बढ़ने में सहायता करते है। यह ऊर्ध्वाधर मांसपेशियों के द्वारा पूरी तरह से खोल के अंदर आ जाता है।

सन्दर्भ
-------

1. ↑  Little, L. Fowler, H.W. Coulson, J. and Onions, C.T. संपा॰ (1964). "Malacology". *Shorter Oxford English Dictionary*. Oxford University press.सीएस1 रखरखाव: एक से अधिक नाम: editors list (link)
2. ↑  David Nicol (1969), *The Number of Living Species of Molluscs*; Systematic Zoology, Vol. 18, No. 2 (Jun. 1969), pp. 251-254

बाहरी कड़ियाँ
-------------

|  |  |
| --- | --- |
|  | **मोलस्का** से संबंधित मीडिया विकिमीडिया कॉमंस पर उपलब्ध है।  |
प्रशांत महासागर

 
**दक्षिण तरावा** (गिल्बर्टिस में तारवा तेनैनानो), किरिबाती गणराज्य की राजधानी और प्रशासनिक केंद्र है। यहाँ किरीबाती की आबादी का लगभग आधा हिस्सा निवास करती है। दक्षिण तरावा के आबादी का केंद्र पश्चिम में बेतिओ से पूर्व के बोनरीकी के सभी छोटे द्वीप तक हैं, जो दक्षिण तरावा के मुख्य सड़क से जुड़े हुए हैं, 2010 की जनगणना के अनुसार यहां की जनसंख्या 50,182 थी।

दक्षिण तारावा में, किरीबाती के अधिकांश सरकारी, वाणिज्यिक और शिक्षण संस्थान स्थित है, जिसमें बेटियो बन्दरगाह और उच्च न्यायालय, स्टेट हाउस, बैरिकी में सरकारी मंत्रालय और विदेशी उच्चायोग, टेयरेरेके में दक्षिण प्रशांत विश्वविद्यालय परिसर, एम्बो में असेंबली हाउस, किरिबाती टीचर कॉलेज और किंग जॉर्ज वी और ईलेन बर्नाची स्कूल, बीकेंबेबू का सरकारी हाई स्कूल और नवेरेवेरे में केंद्रीय अस्पताल आदि शामिल है।

इतिहास
------

तरावा द्वीप, किरिबाती पौराणिक कथाओं और संस्कृति का केंद्र है, लेकिन दक्षिण तरावा पर जीवन अन्य द्वीपों से थोड़ा अलग है, इसे गिल्बर्ट और एलिस द्वीप समूह के संरक्षक के लिए औपनिवेशिक सरकार के केन्द्र के रूप में चुना गया था।

बेतिवा तारावा की लड़ाई का स्थान था।

भूगोल
-----

दक्षिण तरवा, लैगून और महासागर के बीच स्थित भूमि की एक संकीर्ण पट्टी है
दक्षिण तारवा, उत्तर में तारवा लैगून के बीच स्थित छोटे द्वीपों की एक श्रंखला है, जिसकी गहराई 25 मीटर (82 फीट) तक है और दक्षिण में प्रशांत महासागर है, जोकि 4,000 मीटर (13,000 फीट) गहरा है। यह छोटे द्वीप, लैगून के तलछट से बने है।

मिट्टी के संचय की प्रक्रिया प्रमुख ईस्टर्नली व्यापार हवाओं द्वारा संचालित होती है और एल नीनो-दक्षिणी ऑसीलेशन के दौरान पश्चिमी हवाओं की विस्तारित अवधि के दौरान उलट भी जा सकती है।

ये छोटे द्वीप अब सेतु-रोड से जुड़े हुए हैं, जो तरावा लैगून के दक्षिणी किनारे के साथ चट्टान पर एक लंबा छोट-द्वीप बनाते हैं। दक्षिण तरावा का अधिकांश हिस्सा समुद्र तल से 3 मीटर (9.8 फीट) से कम ऊंचा है, जिसकी 450 मीटर (1,480 फीट) की औसतन चौड़ाई है।

अर्थव्यवस्था
------------

दक्षिण तरावा, मुख्य बंदरगाह और हवाई अड्डे और राज्य के स्वामित्व वाले उद्यमों और निजी व्यवसायों के स्थान किरिबाती का आर्थिक केंद्र है।

आयात, निर्यात से ज्यादा होता है, और दक्षिण तरावा के अधिकांश घर, सरकारी रोजगार और विदेशों में काम करने वाले रिश्तेदारों से प्राप्त आर्थिक पर निर्भर रहते हैं। बेरोजगारी एक गंभीर समस्या है; 2010 में केवल 34% शहरी वयस्कों (15 वर्ष से अधिक) नकद काम में लगे थे; शेष दो तिहाई या तो श्रम बल, बेरोजगार या निर्वाह गतिविधियों में लगे हुए हैं। विशेष रूप से युवा के बेरोजगार होने की संभावना अधिक होती हैं।

सन्दर्भ
-------

1. 1 2  "Kiribati Census Report 2010 Volume 1" (PDF). National Statistics Office, Ministry of Finance and Economic Development, Government of Kiribati. मूल (PDF) से 10 अगस्त 2014 को पुरालेखित. अभिगमन तिथि 17 मार्च 2013.
2. ↑  Country files at earth-info.nga.mil Archived 12 अगस्त 2005 at the Wayback Machine
3. ↑  "6. South Tarawa" (PDF). *Office of Te Beretitent – Republic of Kiribati Island Report Series*. 2012. मूल (PDF) से 23 सितंबर 2015 को पुरालेखित. अभिगमन तिथि 28 April 2015.
4. ↑  Martin 2000, पृ॰ 152.
5. ↑  Schofield 1977, पृ॰ 533.
6. ↑  Chaoxiong 2001, पृ॰ 6.
7. ↑  "South Tarawa Island Report". Government of Kiribati.[*मृत कड़ियाँ*]
थार्नडाईक Archived 2020-06-04 at the Wayback Machine पहले अमेरिकी पशु मनोवैज्ञानिक थे थार्नडाइक ने पशुओ पर प्रयोग 1898 में करना शुरू किया थार्नडाइक ने कई पशुओ पर प्रयोग जैसे - मुर्गी , मछली , चूहे, किये लेकिन थार्नडाइक का मुख्य प्रयोग 1913  में एक भूखी बिल्ली पर था.थार्नडाइक ने एक भूखी बिल्ली को लिया और उसे पिंजरे में बंद कर दिया बिल्ली भूखी थी.बिल्ली के सामने मास का एक टुकड़ा रख दिया बिल्ली पिंजरे में इधर उधर भागने लगी. लेकिन कई प्रयासों के बाद बिल्ली ने लिबर पर पैर रखा और पिंजरे से बाहर आ गई और मास का टुकड़ा खा लिया ( पिंजरे में एक लिवर लगा हुआ था जिससे पिंजरे का दरवाजा खुलता था ) इसके बाद थार्नडाइक  ने द्वारा बिल्ली को पिंजरे में बंद कर दिया इस बार भी बिल्ली भूखी थी। लेकिन इस बार बिल्ली को दरवाजा खोलने में कम मेहनत करनी पड़ी.और कुछ दिनों के लगातार प्रयास के बाद बिल्ली पिंजरे से बहुत कम समय में बाहर आ जाती।

बिल्ली पर प्रयोग करने के बाद थार्नडाइक इस निष्कर्ष पर पहुंचे की उद्दीपक और अनुक्रिया के बीच एक बंधन बन गया. थार्नडाइक ने कहाँ की उद्दीपक और अनुक्रिया Archived 2020-06-04 at the Wayback Machine के बीच बंधन होना आवश्यक हे तभी उस उद्देश्य की प्राप्ति होती हे. थार्नडाइक का मानना था की किसी भी कार्य को मानव एक बार में नहीं कर सकता उसे बार -बार प्रयास करते रहना चाहिए।
गैलापागोस द्वीपसमूह का द्वीप **दक्षिण प्लाज़ा** सांताक्रूज़ द्वीप के पूर्वी तट से कुछ दूरी पर स्थित एक छोटा सा द्वीप है, इसका क्षेत्रफल 0.13 वर्ग किलोमीटर (0.05 वर्ग मील) और अधिकतम ऊंचाई 23 मीटर (75 फुट) है। दक्षिण प्लाज़ा का नाम ईक्वाडोर के पूर्व राष्ट्रपति जनरल लिओनिडास प्लाज़ा के सम्मान में रखा गया है।
 

दक्षिण प्लाज़ा द्वीप का निर्माण समुद्र के नीचे हुए ज्वालामुखी विस्फोट से ऊपर उठते लावा से हुआ है। अपने छोटे आकार के बावजूद यह प्रजातियों की एक बड़ी संख्या का घर है और अपनी असाधारण वनस्पति के लिए प्रसिद्ध है। यही कारण है कि यह द्वीप आगंतुकों के बीच बहुत लोकप्रिय है। दक्षिण प्लाज़ा की वनस्पति में ओपंशिया कैक्टस और सेसुवियम पौधे शामिल हैं जो लावा संरचनाओं के ऊपर बिछे एक लाल कालीन के समान प्रतीत होते हैं।

इसके खड़ी ढलानों पर विभिन्न पक्षियों को देखा जा सकता है जिनमें, लाल चोंच वाली रेखीय पक्षी के घोंसले और अबाबील-पुच्छ गल शामिल हैं। लेकिन सबसे अधिक आनंददायक अनुभव तो इन खड़ी चट्टानों के शिखर पर खड़ा होकर नीचे के दृश्य को निहारना और इन चट्टानों के आधार पर चहलकदमी करना है। सेसुवियम के पौधे मौसम के अनुसार अपनी रंगत बदलते हैं, जहाँ बरसात के मौसम में यह गहरे हरे रंग के होते हैं वहीं सूखे के मौसम में इनका रंग बदलकर नारंगी और बैंगनी हो जाता है। द्वीप पर एक बड़ी बस्ती स्थलीय गोहों की भी है। **यह भूमध्य रेखा पर है।**

सन्दर्भ
-------
हथियागढ़ का **त्रिपुर सुन्दरी मन्दिर** जबलपुर शहर से करीब १४ कि॰मी॰ कि दूरी पर भेड़ाघाट मार्ग पर "हथियागढ़" नाम के स्थान में स्थित है।[]
 मन्दिर के अन्दर माता महाकाली, माता महालक्ष्मी और माता सरस्वती की विशाल मुर्ति स्थापित है।[]

कहा जाता रहा है कि राजा "करन", जो हथियागढ़ के राजा थे, वे देवी के सामने खौलते हुये तेल के कडाहे में स्वयं को समर्पित कर देते थे और देवी प्रसन्न होकर उन्हें (राजा को) उनके वजन के बराबर सोना आशीर्वाद के रूप में देती थीं।[]
 मां त्रिपुर सुंदरी जो सदियों तक तेवर सहित आसपास इलाके में बड़ी खेरमाई या हथियागढ़ वाली खेरदाई के नाम से जानी जाती रही हैं और अब भी यहां के उम्रदराज लोग इसी नाम से संबोधित करते हैं। मां की अलौकिक शक्ति एवं चमत्कारों की यहां अनेक कहानियां एवं किवदंतियां आज भी सुनी जा सकती हैं। यहां पर आज भी मनोतियाँ मांगी जाती हैं और ऐसा देखा जा सकता है कि यहां मनोतियाँ पूर्ण होने के उपरांत भंडारे, विशेष पूजन-अर्चन तथा चढ़ावा का सिलसिला चलता ही रहता है। आस्था और श्रद्धा के इस स्थल में सदैव चहल पहल रहती है। लोग दूर-दूर से माँ के दर्शनार्थ दौड़े चले आते हैं। मां की चमत्कारी शक्तियों की अनेक कथाएं हैं। वे इस पहाड़ी स्थान को छोड़कर आबादी वाले क्षेत्र में आना ही नहीं चाहती थीं। सुना गया है कि एक बार ग्रामीण लोग माता जी को बैलगाड़ी में रखकर तेवर गांव में छोटी खेरमाई मंदिर ले कर आ गए और वहां रात भर भजन कीर्तन करते रहे। लोग जब दूसरे दिन सुबह स्नान-ध्यान करने और मां के पूजन की तैयारी करने अपने घर गए। इसके बाद जब वापस मंदिर आए तो माँ वहां से अंतर्ध्यान हो चुकी थीं। लोग घबरा गए। बाद में पता चला कि मां अपने पुराने स्थान पर स्वयं पहुंच गई हैं, ऐसी हैं तेवर की माँ त्रिपुरसुंदरी। एक कथा और सुनने को मिलती है कि अंग्रेजों के जमाने में कुछ बाहरी अनजान लोग मां को ट्रक में रख कर ले जा रहे थे परंतु कुछ ही दूरी पर ट्रक के सभी लोगों को नींद सताने लगी तब सभी लोग ट्रक को खड़ा कर सो गए और जब नींद खुली तो ट्रक में देवी मां नहीं थी। फिर ज्ञात हुआ कि वे अपने स्थान पर विराजमान हैं। जैसा मैं स्वयं जानता हूँ कि पूर्व में मां केवल एक शिलाखंड के सहारे पश्चिम दिशा की ओर मुंह किए अधलेटी अवस्था में थी। इसी तारतम्य में एक अन्य बात आज भी बताई जाती है कि त्रिपुरी क्षेत्र के ऐतिहासिक-उत्खनन के समय किसी उत्खनन अधिकारी ने मां को जंजीरों के सहारे खड़ा करने की कोशिश की थी तो उस अधिकारी को स्वप्न आया कि मुझे खड़ा मत करो परंतु वह नहीं माना। उसने जब मां को जंजीरों के सहारे खड़ा किया तभी अधिकारी के घर से उसके अच्छे-भले और स्वस्थ पुत्र की अचानक तबियत बिगड़ गई। बाद में उसने देवी मां को पूर्व स्थिति में रख कर उनसे क्षमा याचना और पूजन अर्चन किया तब जाकर उसके पुत्र को स्वास्थ्य लाभ हुआ। इनके अतिरिक्त इस सम्बन्ध में और भी कहानियां प्रचलित हैं, जिनमें बताया जाता है कि दानी राजा कर्ण ने पूजा के बाद सवा पहर तक सोना बरसाया था और यह भी कहा जाता है कि एक बार खौलते तेल की कढ़ाई में राजा ने अपना मस्तक काटकर जब देवी माँ को चढ़ाया तब माँ ने स्वयं प्रकट होकर भक्त को पुनर्जीवित किया तथा दर्शन दिए।

इन्हें भी देखें
---------------

* त्रिपुर सुंदरी मंदिर, त्रिपुरा
* त्रिपुर सुंदरी मंदिर, बांसवाड़ा

बाहरी कड़ियाँ
-------------

* त्रिपुर सुंदरी मंदिर, जबलपुर
दरिद्र हो जाना: कार्ल मार्क्स
-----------------------------

---

```
 कार्ल मार्क्स (5 मई 1818 - 14 मार्च 1883) एक दार्शनिक, अर्थशास्त्री, समाजशास्त्री, पत्रकार और रिवोल्यूशनरी सोशलिस्ट था।प्रशिया में जन्मे, वह बाद में राज्यविहीन बन गया है और लंदन में अपने जीवन के अधिक खर्च किए। अर्थशास्त्र में मार्क्स के काम मौजूदा श्रम की समझ और राजधानी को अपने रिश्ते, और बाद में आर्थिक विचारों के ज्यादा के लिए आधार रखी। उन्होंने कहा कि सबसे उल्लेखनीय कम्युनिस्ट घोषणापत्र (1848) और दास कैपिटल (1867-1894) किया जा रहा है, अपने जीवनकाल के दौरान कई पुस्तकें प्रकाशित। वर्ग और वर्ग संघर्ष के अपने लोकप्रिय सिद्धांत के तहत मार्क्स दरिद्र हो जाना की अवधारणा शुरू की।
```


---

```
 डॉ फ्रैंक Ewell द्वारा कहा गया है कार्ल मार्क्स, जो इस प्रकार हैं पूंजीवाद के चार प्रमुख विरोधाभासों के तहत दरिद्र हो जाना शुरू की:
```

1) प्रतियोगिता और गोलची उपभोक्ताओं और कार्यकर्ताओं खत्म जो एकाधिकार का अनिवार्यता।
2) एक कुछ माल के overproduction में जो परिणाम केंद्रीकृत नियोजन की कमी, और दूसरों की उत्पादन क्षमता। यह एक ऐसी मुद्रास्फीति, नीचे जाने के लिए, और गड्ढों के रूप में आर्थिक संकट को प्रोत्साहित करती है।
3) सर्वहारा वर्ग की दरिद्र हो जाना बलों जो स्वचालन और कभी कम मजदूरी; और
4) पूंजीपति वर्ग द्वारा राज्य के नियंत्रण, जो के प्रभाव के कानूनों उनके वर्ग हितों के पक्ष में और सर्वहारा वर्ग के प्रकोप वसूल की मार्ग है।

---

```
अवधि दरिद्र हो जाना सचमुच का एक कंगाल बनाने के लिए, या साधनहीन का मतलब है। मार्क्स ने श्रमिक वर्ग पूंजीपति वर्ग के संबंध में तेजी से गरीब बढ़ता है जिसके द्वारा प्रक्रिया का वर्णन करने के लिए शब्द का इस्तेमाल किया।
सर्वहारा वर्ग की गरीबी श्रम के शोषण में वृद्धि के साथ बढ़ता है। एक पूंजीवादी कई अन्य लोगों को मारता है और पूंजीपति वर्ग के धन को गरीबी से "जन में वृद्धि इसी के साथ बड़े लाभ से बढ़कर है; दबाव की, शोषण की गुलामी की "। सर्वहारा वर्ग की। "आदमी द्वारा मनुष्य के शोषण शामिल है जो उत्पादन के हर मोड में सामाजिक उत्पाद ताकि लोगों का बहुमत श्रम निंदा कर रहे हैं, जो लोगों के जीवन के आवश्यकताओं से अधिक नहीं के लिए कड़ी मेहनत करने के लिए कि वितरित किया जाता है कि इस प्रकार हैं। कभी-कभी अनुकूल परिस्थितियों में वे और अधिक जीत सकते हैं जब उठता है लेकिन अधिक बार वे barest न्यूनतम पाने के लिए और समय पर भी नहीं है। दूसरी ओर एक अल्पसंख्यक उत्पादन के साधन के मालिकों, संपत्ति के मालिक, अवकाश और विलासिता का आनंद लें। सोसायटी अमीर और गरीब में बांटा गया है। इस प्रकार, मार्क्स गरीबी के लिए नहीं की कमी के शोषण का परिणाम है।
```

संदर्भ:
-------

---


1. ↑  "संग्रहीत प्रति". मूल से 26 जनवरी 2018 को पुरालेखित. अभिगमन तिथि 12 जनवरी 2016.
2. ↑  carleton.ca/~karmstro/bios/Marx.htm
स्वतंत्रता बाद के युग के अग्रणी भारतीय लेखकों और आलोचकों में से एक **दिलीप चित्रे** मराठी कवि और आलोचक तथा अंग्रेजी लेखक होने के साथ ही पेंटर और फिल्म निर्माता भी थे। महाराष्ट्र में 1960 में हुए लघु पत्रिका आंदोलन में उनका महत्वपूर्ण योगदान था।

जीवन वृत्त
----------

वह बड़ौदा में 17 सितंबर 1938 को एक मराठी भाषी CKP समुदाय में पैदा हुआ था। उनके पिता पुरुषोत्तम चित्रे अभिरुचि नाम का एक आवधिक प्रकाशित करते थे, जो अपने उच्च, गुणवत्ता के मामले में समझौता न करने बेहद क़ीमती समझा जाता था। दिलीप चित्रे का परिवार 1951 में मुंबई में स्थानांतरित कर गया और उन्होंने अपनी पहली कविताओं का संग्रह 1960 में प्रकाशित किया। वह साठ के दशक में मराठी में प्रसिद्ध "छोटी पत्रिका आंदोलन" के पीछे सब पहले और सबसे महत्वपूर्ण प्रभावों में से एक था। 1975 में, उन्हें आयोवा विश्वविद्यालय, आयोवा सिटी, आयोवा, संयुक्त राज्य अमेरिका के अंतरराष्ट्रीय लेखन कार्यक्रम में एक विजिटिंग फैलोशिप द्वारा सम्मानित किया गया। उन्होंने भारतीय कविता पुस्तकालय, पुरालेख और अनुवाद केन्द्र भारत भवन, एक मल्टी आर्ट फाउंडेशन में एक निर्देशक के रूप भी काम किया है। उन्होंने भोपाल में एक अंतरराष्ट्रीय संगोष्ठी के बाद नई दिल्ली में कवियों का एक विश्व कविता समारोह भी बुलाया।

दिलीप पुरुषोत्तम चित को लोग प्यार से दीपू के नाम से बुलाते थे। उन्होंने 14 साल की उम्र से ही लिखना शुरू किया और 18 साल की उम्र में एक पत्रकार के रूप में करिएर की शुरुआत की। महाराष्ट्र में छोटे पत्रिका को लोकप्रिय बनाने के आन्दोलन में उन्होंने अहम् योगदान दिया। उन्होंने कुछ कवियों के साथ मिलकर ' शब्द ' नाम से एक छोटी पत्रिका को मिलकर लांच किया। बाद में वे कुछ साल के लिए विदेश चले गए और कुछ साल बाद वहां से लौटने पर एक विज्ञापन कंपनी में काम करने लगे। वे पिछले कई साल से कैंसर से पीड़ित थे। 71 साल की अवस्था में उनका 10 दिसम्बर 2009, गुरुवार की सुबह को पुणे में अपने आवास पर निधन हो गया।

साहित्य कर्म
------------

अपने अन्य कर्मों एवं व्यवसायों के साथ ही वे साहित्य से निरंतर जुड़े रहे। वर्ष 1960 में उनका पहला मराठी कविता संग्रह ' कविता ' प्रकाशित हुआ। इसके बाद उनके अनेक कविता संग्रह प्रकाशित हुए।

अनुवाद कार्य
------------

वे एक अच्छे अनुवादक भी थे। उन्होंने 17वीं सदी के मराठी भक्ति कवि तुकाराम की रचनाओं का तुकाके नाम से अनुवाद किया। इस अंग्रेजी अनुवाद ने उनकी ख्याति भारत की सीमाओं के बाहर तक प्रसारित कर दी। उन्होंने 12वीं सदी के भक्ति कवि निनेश्वर द्वारा लिखित काव्य का भी अनुवाद किया।

पुरस्कार/सम्मान
---------------

वर्ष 1994 में उन्हें साहित्य अकादमी पुरस्कार प्रदान किया गया।

सहायक एवं संदर्भ श्रोत
----------------------
**त्रिपुरी के कलचुरी** जिसे चेदि के कलचुरी भी कहा जाता है, ने 7 वीं से 13 वीं शताब्दी के दौरान मध्य भारत के कुछ हिस्सों पर शासन किया। उन्हें बाद के कलचुरी के रूप में भी जाना जाता है ताकि उन्हें उनके पहले चेदि राज्यके नामों से अलग किया जा सके, विशेष रूप से माहिष्मती के कलचुरी। उनके मुख्य क्षेत्र में ऐतिहासिक चेदि क्षेत्र (दहला-मंडला के रूप में भी जाना जाता है) शामिल था, और उनकी राजधानी त्रिपुरी (वर्तमान में जबलपुर, मध्य प्रदेश के पास तेवर) में स्थित थी।

राजवंश की उत्पत्ति अनिश्चित है, हालांकि एक सिद्धांत उन्हें माहिष्मती के कलचुरियों से जोड़ता है। 10वीं शताब्दी तक, त्रिपुरी के कलचुरियों ने पड़ोसी क्षेत्रों पर छापा मारकर और गुर्जर-प्रतिहारों, चंदेलों और परमारों के साथ युद्ध लड़कर अपनी शक्ति को मजबूत कर लिया था। राष्ट्रकूटों और कल्याणी के चालुक्यों के साथ भी उनके वैवाहिक संबंध थे।

1030 के दशक में, कलचुरी राजा गंगेयदेव ने अपने पूर्वी और उत्तरी सीमाओं पर सैन्य सफलता हासिल करने के बाद शाही खिताब ग्रहण किया। अपने बेटे लक्ष्मीकर्ण के शासनकाल के दौरान राज्य अपने चरम पर पहुंच गया, जिसने कई पड़ोसी राज्यों के खिलाफ सैन्य अभियानों के बाद चक्रवर्ती की उपाधि धारण की। उन्होंने एक संक्षिप्त अवधि के लिए परमार और चंदेला राज्यों के एक हिस्से को भी नियंत्रित किया।

लक्ष्मीकर्ण (1041-1073 सीई) के बाद राजवंश का धीरे-धीरे पतन हो गया, जिसके उत्तराधिकारियों ने अपने उत्तरी क्षेत्रों पर गढ़वालों का नियंत्रण खो दिया। राजवंश के अंतिम ज्ञात शासक त्रैलोक्यमल्ला ने कम से कम 1212 ईस्वी तक शासन किया, लेकिन यह निश्चित नहीं है कि उनका शासन कैसे और कब समाप्त हुआ। 13वीं शताब्दी के उत्तरार्ध में, पूर्व कलचुरी क्षेत्र परमारों और चंदेलों के नियंत्रण में आ गए, और अंततः दिल्ली सल्तनत के अधीन आ गए। राजवंश की एक शाखा, रत्नापुर के कलचुरी, वर्तमान में छत्तीसगढ़ में रत्नापुर (अब रतनपुर) पर शासन करते थे।

संदर्भ
------

1. ↑  "-- Schwartzberg Atlas -- Digital South Asia Library". *dsal.uchicago.edu*. अभिगमन तिथि 2022-06-23.
**त्रिपुरा आदिवासी क्षेत्र स्वशासी जिला परिषद**(*टीटीएएडीसी*), त्रिपुरा राज्य के त्रिपुरी बहुल इलाकों को प्रशशित करने वाला स्वशासित निकाय है। इसकी सभा व परिषद्, अगरतला से २६ किमी दूर खुमुलुङ नमक नगर में है।

स्थापना
-------

संसद द्वारा, त्रिपुरा आदिवासी क्षेत्र स्वशासी जिला परिषद अधिनियम को, स्थानीय त्रिपुरी जनजातियों द्वारा किये गए अनेकों, लोकतान्त्रिक शासन स्थापित करने की मांग के लिए आंदोलन किये जाने के बाद, वर्ष १९७९ में संविधान की ६ठी अनुसूची में दिए गए प्रावधानों के अन्तर्गत पारित किया गया था। एक स्वशासित ज़िला परिषद् स्थापित करने के पीछे मूल लक्ष्य स्थानीय आदिवासी जनों को स्वसं शासन करने हेतु शसक्त करना, यहाँ के समाज के पिछड़े लोगों का चौतरफा विकास, तथा स्थानीय, सभ्यता, संस्कृति व परंपराओं का संरक्षण था। बहरहाल, १९७९ में पारित अधिनियम के अन्तर्गत, इस परिषद् की स्थापना १८ जनवरी १९८२ में हुआ, तथा, तत्पश्चात, ६ठी अनुसूची के प्रावधानों के अनुसार, एवं संविधान के ४९वें संशोधन द्वारा, १ अप्रील १९८५ को इसका उन्नयन किया गया।

क्षेत्रफल व जनसांख्यिकी
-----------------------

टीटीएएडीसी का कुल क्षेत्रफल ७,१३२.५६ वर्ग-किमी है। जोकी त्रिपुरा राज्य के कुल क्षेत्रफल (१०,४९१ वर्ग किमी) का लगभग 68% है।

ज़िला परिषद् के अंतर्गत लगभग ७०% भूमि, पहाड़ी वनों से ढंका है। जबकि सभी सादा खेती योग्य भूमि (सभी जिलों और उप-विभागीय मुख्यालयों सहित) टीटीएएडीसी के दायरे से बाहर हैं।

राज्य की ३६,७३,९१७ की कुल आबादी में (२०११ की जनगणना के अनुसार) अनुसूचित जनजाति की कुल जनसंख्या ८,५३,९२० (३०.९५%) है। इनमें से ६,७९,७२० (७९.५९%) जनसंख्या टीटीएएडीसी क्षेत्र के भीतर है।

२००१ की जनगणना के अनुसार त्रिपुरा की कुल आबादी ३१,९१,१६८ थी।

प्रशासन
-------

### परिषद्

टीटीएएडीसी को एक परिषद द्वारा संचालित किया जाता है जिसमें ३० सदस्य हैं। ३० सदस्यों में से, २८ सदस्यों को वयस्क मताधिकार के जरिये चुना जाता है जबकि त्रिपुरा के राज्यपाल द्वारा २ सदस्यों को नामित किया जाता है। २८ निर्वाचित सीटों में से २५ अनुसूचित जनजातियों के लिए आरक्षित हैं।

### कार्यकारी समिति

टीटीएएडीसी के पास एक नियमित प्रशासनिक संरचना है। कार्यकारी समिति ९+१=१० सदस्यों से बना है और मुख्य कार्यकारी अधिकारी (सीईओ) प्रशासन का प्रमुख है।

इन्हें भी देखें
---------------

* अनुसूचित जनजाति
* कोकबोरोक
* त्रिपुरी लोग
* खुमुलुङ

सन्दर्भ
-------

बाहरी कड़ियाँ
-------------

|  |  |
| --- | --- |
|  | **Tripura Tribal Areas Autonomous District Council** से संबंधित मीडिया विकिमीडिया कॉमंस पर उपलब्ध है।  |

* "त्रिपुरा आदिवासी क्षेत्र स्वशासी जिला परिषद (en)". मूल से 3 September 2011 को पुरालेखित.
* Tiprasa.com
अजीब-सी सूरत बनाकर एक वयस्क व्यक्ति हँस रहा है।
**मिथ्याभास-संबंधी हँसी** एक प्राकार का हास्य है जिसे जो अनुचित रूप से बाहरी बातों से प्रभावित होती है। यह बेक़ाबू हँसी हो सकती है जिसे कोई सम्बंधित व्यक्ति नामुनासिब समझ सकता है। यह बदेली हुई मानसिक परिस्थियों या मानसिक रोग जैसे कि उन्माद या मनोभाजन से हो सकता है और इसका कोई अन्य कारण नहीं हो सकता है।

मिथ्याभास-संबंधी हँसी अस्थाई मूड की ओर इशारा करती है, जो अधिकांशतः छद्म-बल्ब-जैसे प्रभाव (pseudobulbar affect) के कारण होता है जिसमें कोई भी बहुत कम समय में क्रोधित हो सकता है और फिर पुनः सामान्य स्थिति में वापस आ सकता है। इन दोनों के पीछे बाहुत ही छोटे बाहरी कारक होते हैं।

इस प्रकार की हँसी कभी उन समयों में भी सम्भव है जब लड़ो-या-भागों प्रतिक्रिया को भी इसके अतिरिक्त उत्पन्न किया गया हो।

इन्हें भी देखिए
---------------

* हँसी से मृत्यु
* हँसी
* मिथ्याभासों की सूची
* असंगठित मनोभाजन

सन्दर्भ
-------

1. ↑  Rutkowski, Anne-Françoise; Rijsman, John B.; Gergen, Mary (2004). "Paradoxical Laughter at a Victim as Communication with a Non-victim". *International Review of Social Psychology* 17 (4): 5–11
2. ↑  Frijda, Nico H. (1986). *The Emotions*. Cambridge University Press. पृ॰ 52. आई॰ऍस॰बी॰ऍन॰ 0-521-31600-6. अभिगमन तिथि 14 नवम्बर 2009.
लीबिया की इसी नाम की राजधानी के लिए, त्रिपोली देखें।

| **त्रिपोली طرابلس‎‎ / Tripoliतराबुलुस** |
| --- |
| त्रिपोली is located in लेबनानत्रिपोलीत्रिपोलीलेबनान में स्थिति |
| सूचना |
| **प्रांत व देश**: | उत्तर प्रान्त, लेबनान |
| **जनसंख्या** (२००७): | ५,३०,००० |
| **मुख्य भाषा(एँ)**: | अरबी |
| **निर्देशांक**: | 34°26′N 35°51′E﻿ / ﻿34.433°N 35.850°E﻿ / 34.433; 35.850 |

त्रिपोली शहर के कुछ नज़ारे
**त्रिपोली** या **तराबुलुस** (अरबी: طرابلس‎‎, अंग्रेज़ी: Tripoli) उत्तरी लेबनान का सबसे बड़ा शहर और (बेयरूत के बाद) उस पूरे देश का दूसरा सबसे बड़ा शहर है। बेयरूत से ८५ किमी उत्तर में स्थित यह शहर लेबनान के उत्तर प्रान्त की राजधानी भी है। यह नगर भूमध्य सागर के पूर्वी तट पर स्थित है और इसके नज़दीक समुद्र में चार द्वीपों का एक समूह भी है। त्रिपोली शहर अल-मीना की बंदरगाह से जुड़ा हुआ है।

इतिहास
------

त्रिपोली का इतिहास बहुत पुराना है और १४वीं सदी ईसापूर्व तक जाता है। यहाँ लेबनान का सबसे बड़ा क़िला, रेमोंद द सैं-झ़ील क़िला (Citadel of Raymond de Saint-Gilles) मौजूद है। प्राचीनकाल में यह एक फ़ोनीशियाई परिसंघ का केंद्र हुआ करती थी जिसमें टायर, सिदोन और आरादोस के शहर शामिल थे। इस वजह से इसका नाम 'त्रि पोली' (यानि 'त्रि पुरी' - पोलिस और पुरी यूनानी और संस्कृत के सजातीय शब्द हैं) पड़ा। बाद में इसपर असीरियाई साम्राज्य, ईरान के हख़ामनी साम्राज्य, रोमन साम्राज्य, बीज़ान्टिन सल्तनत, भिन्न अरब ख़िलाफ़तों, सलजूक़ साम्राज्य, क्रूसेडरों (यूरोपीय धर्मयोद्धाओं), ममलूकों, उसमानी साम्राज्य और फ़्रांस का क़ब्ज़ा रहा। १२वीं सदी में यूरोप से आई ईसाई सेनाओं ने यहाँ 'त्रिपोली की काउंटी' नामक राज्य की स्थापना भी करी। लेबनान राष्ट्र की स्थापना के बाद त्रिपोली सीरिया के लिए व्यापार का केंद्र नहीं रहा और इसका महत्व बेयरूत के मुक़ाबले में कम रह गया।

लोग
---

त्रिपोली के अधिकतर लोग सुन्नी मुस्लिम हैं। ईसाईयों की संख्या केवल ५% के आसपास है।

इन्हें भी देखें
---------------

* उत्तर प्रान्त (लेबनान)
* बेयरूत

सन्दर्भ
-------

1. ↑  Middle East, Anthony Ham, pp. 432, Lonely Planet, 2009, ISBN 978-1-74104-692-2, *... Tripoli, 85km north of Beirut, is Lebanon's second largest city and the north's main port and trading centre. Famous for its medieval Mamluk architecture, including a large souq area considered the best in Lebanon ...*
2. ↑  Aftermath, Nir Rosen, pp. 393, Nation Books, 2008, ISBN 978-1-56858-401-0, *... Tripoli, Lebanon's second-largest city, is a majority-Sunni city with few other groups represented ...*
श्री त्रिपुरान्तकेश्वर महादेव मन्दिर का प्रवेश द्वार
**त्रिपुरान्तकेश्वर मन्दिर** भारत के कर्नाटक राज्य का एक सुप्रसिद्ध देवालय है। भगवान त्रिपुरान्तक (शिव) को समर्पित यह मन्दिर शिवमोग्गा जिले के बल्लिगावी गाँव में स्थित है। इस प्राचीन मन्दिर का निर्माण सन् १०७० में पश्चिमी चालुक्य वंश के राजाओं ने कराया था।  वर्त्तमान काल में यह मन्दिर जीर्ण-शीर्ण अवस्था में है। मन्दिर की बाहरी दीवारों पर दुर्लभ कामुक मूर्तियाँ हैं। आकर में अत्यन्त लघु होने के कारण इन मूर्तियों को केवल पास से देखा जा सकता है।

मन्दिर में कई अन्य प्रतिमाएँ भी हैं, जैसे की नाग, ब्रह्मा, शिव, विष्णु, होयसल राजा आदि। परिसर में एक अत्यन्त दुर्लभ स्तम्भ है, जिसमें दो सिर वाले गज-भक्षक पक्षी "गंड भेरुण्ड" को दर्शया गया है। इस स्तम्भ का निर्माण बनवासी के कदम्बवंशीय राजा श्री चामुण्डाराय द्वारा कराया गया था। कहा जाता है कि खेतों को नष्ट करने वाले हाथियों को डराकर भगाना इस स्तम्भ का उद्देश्य था।

बल्लिगावी स्थित श्री त्रिपुरान्तकेश्वर महादेव मन्दिर की कामुक प्रतिमाएँ

सन्दर्भ
-------

1. ↑  Kamat J. "Temples of Karnataka". *Timeless Theater - Karnataka*. Kamat's Potpourri. मूल से 3 मार्च 2016 को पुरालेखित. अभिगमन तिथि 2008-05-14.
2. 1 2 3  Cousens, Henry (1996) [1926]. *The Chalukyan Architecture of Kanarese Districts*. नई दिल्ली: Archaeological Survey of India. पपृ॰ 106–146. OCLC 37526233.
बंगाल गजेटियर, 1907 में 'हिल टिप्पर'
 उनाकोटि में चट्टानों पर बने कलाकृति 
त्रिपुरा राज्य का एक लंबा इतिहास रहा है। त्विपरा साम्राज्य 14वीं और 15वीं शताब्दी ईस्वी पूर्व के दौरान अपने चरम पर बंगाल के पूरे पूर्वी क्षेत्र में, उत्तर और पश्चिम में ब्रह्मपुत्र नदी तक, दक्षिण में बंगाल की खाड़ी तक और पूर्व में बर्मा तक फैला हुआ था। 

त्रिपुरा की रियासत के अंतिम शासक किरीत बिक्रम किशोर माणिक्य बहादुर देबबर्मा थे, जिन्होंने 1947 से 1949 तक अगरतला पर शासन किया था, जिसके बाद 9 सितंबर 1949 को रियासत को भारत गणराज्य में विलय कर दिया गया था और प्रशासन 15 अक्टूबर 1949 को हस्तांतरित कर दिया गया था।

1 जुलाई 1963 को त्रिपुरा एक केंद्र शासित प्रदेश बना, और 21 जनवरी 1972 को इसे एक पूर्ण राज्य का दर्जा प्राप्त हुआ।

प्रागैतिहासिक काल
-----------------

राज्य की उत्पत्ति *राजमाला*, त्रिपुरा के राजाओं के कालक्रम में लिखी गई कहानियों से जुडी हुई है, जो हिंदू पारंपरिक इतिहास और त्रिपुरी लोककथाओं से मेल खाती है।

प्राचीन काल
-----------

प्राचीन काल 7वीं शताब्दी के आसपास का कहा जा सकता है जब त्रिपुरी राजाओं ने उत्तर त्रिपुरा में कैलाशहर से शासन किया और उन्होंने अपने शीर्षक के रूप में "**फा**" का उपयोग किया; कोकबोरोक में "**फा**" का अर्थ "**पिता**" या "**मुखिया**" होता है।

मध्यकालीन युग
-------------

त्रिपुरा के राजाओं ने "*माणिक्य* "उपाधि को अपनाया और 14वीं शताब्दी में दक्षिण त्रिपुरा में गोमती नदी के तट पर अपनी राजधानी उदयपुर (पूर्व रंगमती) में स्थानांतरित कर दी। इस अवधि में उनकी शक्ति और प्रसिद्धि मुगलों द्वारा भी स्वीकार की गई थी, जो उत्तर भारत में उनके समकालीन थे।

आधुनिक काल
----------

आधुनिक काल मुगलों द्वारा राज्य के प्रभुत्व के बाद शुरू होता है और आगे अंग्रेजों द्वारा मुगलों को हराने के बाद ब्रिटिश भारत के रूप में होता है। 

### ब्रिटिश औपनिवेशिक काल (1851-1949)

 उज्जयंत पैलेस 1901 में बनाया गया था। 
1871 में, ब्रिटिश भारत सरकार ने प्रशासन में महाराजा की सहायता के लिए एक एजेंट नियुक्त किया। इस अवधि के दौरान राज्य की राजधानी को १९वीं सदी के शुरुआती दौर में वर्तमान राज्य की राजधानी, पश्चिम त्रिपुरा में अगरतला में स्थानांतरित कर दिया गया था। त्रिपुरा के शासकों ने उज्जयंत पैलेस और नेहरमहल पैलेस सहित महलों का निर्माण किया। 

### आजादी के बाद (1947 CE - वर्तमान)

भारत की स्वतंत्रता के बाद, 15 अक्टूबर 1949 को त्रिपुरा की रियासत का भारत संघ में विलय कर दिया गया। 1 जुलाई 1963 को त्रिपुरा एक केंद्र शासित प्रदेश बन गया, और 21 जनवरी 1972 को एक पूर्ण राज्य का दर्जा प्राप्त किया।

इन्हें भी देखें
---------------

* त्रिपुरी लोग
* त्विप्र राज्य
* त्रिपुरी लोग
* उज्जयंत महल
* त्रिपुर

सन्दर्भ
-------

1. ↑  "History". North Tripura district website. मूल से 15 February 2010 को पुरालेखित. अभिगमन तिथि 2009-11-11.
2. ↑  Bhattacharya 1930, पृ॰ 36.

### ग्रन्थसूची

* Bhattacharya, Apurba Chandra (1930). *Progressive Tripura*. Sudha Press, Calcutta.